પડોશી રાજય રાજસ્થાનના હિલસ્ટેશન માઉન્ટઆબુની હેડઓફિસ દ્વારા સંચાલન કરીને ઉત્તર ગુજરાત અને મધ્ય ગુજરાતના આર્થિક રીતે સમૃધ્ધ ગણાતાં ગ્રામ્ય અને શહેરી વિસ્તારમાં અર્બુદા ક્રેડીટ સોસાયટીના નામે અસંખ્ય શાખાઓ ખોલીને રોકાણકારોને ઉંચા વ્યાજની લાલચ આપીને તેમના કરોડો રૂપિયા ખંખેર્યા બાદ આબુરોડ, માઉન્ટઆબુ, સ્વરૂપગંજ, શિવગંજ, મંડારા અને સિરોહી પંથકમાં કરોડોની મિલ્કતો વસાવનાર રાકેશ અગ્રવાલ ઉર્ફે બોબી અને તેના પરીવારજનો સામે આખરે રાજય સરકાર હવે જાગી હોય તેમ સ્થાનિક પોલીસ કે ક્રાઈમ બ્રાંચ પાસેથી તપાસ લઈને સીઆઈડી ક્રાઈમ(ઈકોનોમિક્સ સેલ)ને તપાસ આપવાનો નિર્ણય કર્યો છે.